**Предварителна оценка на въздействието на проект на нов Правилник за устройството и дейността на ОП „Общинска охрана”**

|  |  |
| --- | --- |
| Елементи на оценката | Аргументация |
| Основания за  иницииране  на промени | Чрез приемането на нов Правилник за устройството и дейността на ОП „Общинска охрана” се цели текстовете на Правилника да бъдат приведени в съответствие с текстовете на Наредбата за създаване, управление и контрол върху дейността на общинските предприятия на община Пловдив по гл.VI от ЗОС и на относимото законодателство, както и коректно отразяване на измененията в дълготрайните материални активи в Приложение №2 „Опис на предоставеното за управление имущество“ в съответствие със записаните в счетоводните регистри. |
| Заинтересовани  групи | Заинтересованите страни и засегнатите групи от приемането на инициираните промени в Правилника за устройството и дейността на ОП „Общинска охрана” са общинските предприятия на Община Пловдив и пряко ОП „Общинска охрана”.  Използваните методи за определянето им са обществени консултации и сравнителен анализ. |
| Анализ на разходи и ползи | За прилагане на приемането на нов Правилник за устройството и дейността на ОП „Общинска охрана“, както и за промяната в описа на предоставеното за управление имущество не е необходимо разходването на бюджетни средства. |
| Административна тежест и структурни  промени | Не са необходими други административни промени към настоящия момент. |
| Въздействие върху нормативната  уредба | С приемането на новия Правилник за устройството и дейността на ОП „Общинска охрана” се отменя Правилника за устройството и дейността на ОП „Общинска охрана”, приет с Решение №15, взето с Протокол №1 от 19.01.2012г. на Общински съвет – Пловдив, последно изм. и доп. с Решение №193, взето с Протокол №12 от 13.06.2019г. |